CELEX: 32010R0494
Language: bg
Date: 2010-05-25 00:00:00
Title: Регламент (ЕС) № 494/2010 на Комисията от 25 май 2010 година за изменение на приложение I към Регламент (ЕИО) № 2658/87 на Съвета относно тарифната и статистическа номенклатура и Общата митническа тарифа

8.6.2010   
            
            
               BG
            
            
               Официален вестник на Европейския съюз
            
            
               L 140/19
            
         РЕГЛАМЕНТ (ЕС) № 494/2010 НА КОМИСИЯТА
   от 25 май 2010 година
   за изменение на приложение I към Регламент (ЕИО) № 2658/87 на Съвета относно тарифната и статистическа номенклатура и Общата митническа тарифа
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква г) от него,
   като има предвид, че:
   
               (1)
            
            
               На 15 декември 2009 г. Европейският съюз парафира Женевското споразумение за търговията с банани между Европейския съюз и Бразилия, Колумбия, Коста Рика, Еквадор, Гватемала, Хондурас, Мексико, Никарагуа, Панама, Перу и Венецуела, уреждащо структурата и функционирането на търговския режим на Съюза по отношение на бананите с код по КН 0803 00 19 (наричано по-долу „Споразумението“). В Споразумението се определят условията за окончателното уреждане на нерешените спорове и искове пред СТО по отношение на режима на Съюза за внос на банани.
            
         
               (2)
            
            
               В съответствие с параграф 3, буква а) от Споразумението Съюзът постепенно ще намалява митото за бананите от 176 EUR/1 000 kg нето до 114 EUR/1 000 kg нето.
            
         
               (3)
            
            
               До влизането в сила на Споразумението и в съответствие с параграф 8, буква б) от него тези намалявания на митото ще се прилагат временно и със задна дата от деня на подписването му, при условие че останалите страни по него съблюдават съответните си задължения.
            
         
               (4)
            
            
               На 10 май 2010 г. Съветът прие решение относно подписването и временното прилагане на Споразумението.
            
         
               (5)
            
            
               Следователно е необходимо първото предвидено в Споразумението намаляване на митото да представлява свеждане на ставката на 148 EUR/1 000 kg нето, както и да се предвиди прилагането ѝ със задна дата за периода от 15 декември 2009 г. до 31 декември 2010 г.
            
         
               (6)
            
            
               Приложение I към Регламент (ЕИО) № 2658/87, изменено с Регламент (ЕО) № 1031/2008 на Комисията (2) и Регламент (ЕО) № 948/2009 на Комисията (3), следва да бъде съответно изменено при подписването на Споразумението.
            
         
               (7)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   В приложение I към Регламент (ЕИО) № 2658/87, изменено с Регламент (ЕО) № 1031/2008, в реда за кода по КН 0803 00 19 за „Банани, различни от хлебните, пресни“ вписването в колона 3 (конвенционални мита) се заменя със „148 EUR/1 000 kg нето“.
   Член 2
   В приложение I към Регламент (ЕИО) № 2658/87, изменено с Регламент (ЕО) № 948/2009, в реда за кода по КН 0803 00 19 за „Банани, различни от хлебните, пресни“ вписването в колона 3 (конвенционални мита) се заменя със „148 EUR/1 000 kg нето“.
   Член 3
   Настоящият регламент влиза в сила в деня след публикуването му в Официален вестник на Европейския съюз.
   Член 1 се прилага от 15 декември 2009 г.
   Член 2 се прилага от 1 януари 2010 г.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 25 май 2010 година.
      
         
            За Комисията, от името на председателя,
         
         Algirdas ŠEMETA
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  ОВ L 291, 31.10.2008 г., стр. 1.
   
      (3)  ОВ L 287, 31.10.2009 г., стр. 1.